Rikunarita-ORG/Wikinium huggingface dataset:
# Muzički singl

U muzici, **singl** je muzičko izdanje koje sadrži snimak jedne ili više pjesama. Uglavnom dvije (A i B strana), ali ponekad i više. Uglavnom ne sadrži više od četiri pjesme. Singlovi se mogu prodavati ili djeliti kao promotivni materijal. Njihova osnovna namjena često je promo-najava za predstojeći muzički album.
Singlovi se mogu izdavati u različitim muzičkim formatima:

**Download** singlovi koji se sastoje od jedne pjesme koja se dobija kao digitalni download preko online dobavljača. Uz originalnu pjesmu ponekad idu i nekoliko njenih različitih remiksa.

**CD singl** se obično sastoji od glavne pjesme (A-strana) uz koju idu i nekoliko manje bitnih pjesama. Produženi CD singlovi ili maksi singlovi često uključuju nekoliko remiksa glavne pjesme, još jednu pjesmu (B-strana), a ponekad i kratki muzički spot. Većina CD singlova ima samo jednu glavnu pjesmu i obično po njoj nose i naziv, ali poneki imaju duplu A-stranu, gdje su u nazivu singla obje pjesme ravnopravno potpisane.

**Kasetni singlovi** — danas je ova vrsta izdanja prevaziđena i vrlo rijetko se izdaje kao komercijalno izdanje.

## Reference

## Vanjski linkovi
# Muzički žanr

**Muzički žanr** je konvencionalna kategorija koja neke dijelove muzike identificira kao pripadajuće zajedničkoj tradiciji ili skupu konvencija. Treba ga razlikovati od *muzičkog oblika* i *muzičkog stila*, mada se u praksi ovi izrazi ponekad upotrebljavaju naizmjenično.

Muzika se može podijeliti u različite žanrove na mnogo različitih načina. Umjetnička priroda muzike znači da su te klasifikacije često subjektivne i kontroverzne, a neki se žanrovi mogu preklapati. Akademske definicije samog pojma *žanr* variraju. Douglass M. Green u svojoj knjizi *Form in Tonal Music* razlikuje žanr i formu . Navodi madrigal, motet, kanzonu, ricercar i ples kao primjere žanrova iz razdoblja renesanse . Da bi pojasnio značenje *žanra*, Green piše: "Beethovnovi op. 61 i Mendelssonov op. 64 u žanru su identični - oba su koncerta za violinu - ali različitog su oblika. Međutim, Mozartov Rondo za klavir, K. 511, i *Agnus Dei* iz njegove mise, K. 317, žanrovski su različiti, ali su slični po obliku." Neki, poput Petera van der Merwea, tretiraju pojam *žanr* i *stil* kao isti, rekavši da *žanr* treba definirati kao djela koja dijele određeni stil ili "osnovni muzički jezik".

Jennifer Lopez nastupa na festivalu pop muzike
Popularna muzika jeste bilo koji muzički stil dostupan široj javnosti i koji se širi u masovnim medijima .

### Rock muzika

Rock muzika je širok žanr popularne muzike koja je nastala kao "rock and roll " u Sjedinjenim Državama ranih pedesetih, a razvila se u niz različitih stilova tokom 1960-ih i kasnije, posebno u Velikoj Britaniji i Sjedinjenim Državama .

### Elektronska muzika

Elektronska muzika dodatno je porasla u pop kulturi 21. stoljeća zahvaljujući DJ-evima poput Avicii, Calvin Harris, Daft Punk, David Guetta, Deadmau5, Marshmello, Martin Garrix, Skrillex i mnogim drugima .

### Funk

James Brown je 1964. je kreirao originalnu funk muziku.

## Reference